El comerç local de Gandia es vesteix de gala
26 octubre 2022

## El comerç local de Gandia es vesteix de gala26 octubre 2022Última actualització: 26 octubre 2022

![](../gestion/img/443723418d5c34dc67ea028145c9089040f2c9747c05f91610fb5f313502dcf6.jpg)  
  

El **Saló de Corones del Palau Ducal dels Borja** va acollir ahir dimarts la **Gala del Comerç local 202**2, organitzada pel Centre Històric Comercial Gandia, amb el suport de la regidoria de Polítiques econòmiques i Comerç de l’Ajuntament de Gandia.

Hi van acompanyar el president del CHCG, **Pedro Izquierdo**: l’alcalde de Gandia, **José Manuel Prieto**: la Directora general de Comerç, Artesania i Consum, **Rosana Seguí**; el vicealcalde, **Josep Alandete**; la regidora de Politiques econòmiques i Comerç, **Vicenta Ferrer**, així com altres membres corporatius i representants d’associacions empresarials i comerciants, etc...

Els guardonats van ser:

**Premi "Digitalització":** VEN I MIRA.

**Premi "Nuevo emprendedor":** Ferragud Moda.

**Premi "Generacional":** Confecciones Julio Climent.

**Premi "Nueva imagen e innovación":** Garabart.

**Premi "Honorífic":** Arturo Garcia Andaluz (Confecciones Milán).

  
En la seua intervenció, l’alcalde de Gandia va destacar la col·laboració entre el sector privat i l’administració local per donar suport al comerç local, especialment castigat per la pandèmia i per les crisis successives, així com l’aposta del Govern local per la transformació digital i la modernització. “Esta gala també és, en certa manera, un acte de reivindicació del comerç local. Perquè pocs elements són tan decisius per al futur de Gandia com la vitalitat i la potència del seu comerç local. Perquè el comerç és un factor vertebrador en una ciutat com Gandia. Perquè crea riquesa local, és font de cultura i és intensiu en llocs de treball. I, si vau poder aguantar en l’etapa de la resistència, ara estem en el temps de la transformació i de l’esperança”. Prieto va recordar les diferents línies d’ajuda i les iniciatives posades en marxa pel Govern del Serpis durant la legislatura: les ajudes a la modernització digital dels comerços; els xecs consum (s’hi va anunciar una tercera edició per a 2023); les xecs la bici; el xec cultural-escolar o l’impuls a la marketplace de Gandia, “Monduv”...

Finalment, l’alcalde també hi va mostrar la seua preocupació per la transmissió generacional de les botigues tradicionals de Gandia: “Per això, hem de donar un impuls per a eixe traspàs comercial que aborde el problema del relleu generacional, amb suport a la instal·lació de nous actors comercials en locals en els quals cesse l’activitat i no hi haja continuïtat”.

[Twittear](https://twitter.com/share)